ดาวเด่นกองทุน LTF/RMF
เหลือเพียง 1 เดือนเท่านั้นก็จะหมดปี 2560 ซึ่งถือเป็นช่วงที่ผู้ลงทุนให้ความสนใจในการลงทุนสำหรับการวางแผนเกษียณควบคู่กับสิทธิประโยชน์ทางภาษี
1 ธ.ค. 2560

เส้นทางนักลงทุน
เหลือเพียง 1 เดือนเท่านั้นก็จะหมดปี 2560 ซึ่งถือเป็นช่วงที่ผู้ลงทุนให้ความสนใจในการลงทุนสำหรับการวางแผนเกษียณควบคู่กับสิทธิประโยชน์ทางภาษี
โดยรูปแบบของการลงทุนผ่านกองทุน LTF และ RMF ก็เป็นตัวเลือกสำคัญที่นักลงทุนให้ความสนใจอย่างมาก เนื่องด้วยลดภาษีได้จริง
ดังนั้นใครที่กำลังจดๆ จ้องๆ ว่าจะซื้อตอนนี้เลยดีหรือไม่ หรือกำลังมองหาสไตล์กองทุนที่โดนใจ วันนี้มีตัวอย่างของกองทุนบางส่วนจากการรวบรวม  โดย “มอร์นิ่งสตาร์” ประจำเดือนตุลาคมนั่นเอง
“ส่องกองทุน LTF และ RMF โค้งสุดท้าย” และ “เทคนิคเลือกซื้อกองทุน” เน้นให้ผลตอบแทนยอดเยี่ยม ดังเช่น 10 อันดับผลตอบแทนกองทุน LTF และ RMF ย้อนหลัง 1 ปี, ย้อนหลัง 3 ปี และย้อนหลัง 5 ปี
เมื่อเจาะลึกลงไปที่ 10 อันดับผลตอบแทนกองทุน LTF และ RMF ย้อนหลัง 1 ปี, ย้อนหลัง 3 ปี และย้อนหลัง 5 ปี จะพบว่ามีกองทุนที่ติดอยู่ใน 10 อันดับผลตอบแทนกองทุนยอดเยี่ยมทุกช่วงของการประเมิน
นั่นก็แสดงให้เห็นว่ากองทุนให้ผลตอบแทนดีจริงๆ สำหรับกลุ่มกองทุน LTF ได้แก่ Krungsri Active SET50 Dividend LTF ให้ผลตอบแทนย้อนหลัง 1 ปี อยู่ที่ 33.98% ส่วนผลตอบแทนย้อนหลัง 3 ปี อยู่ที่ 9.29% และผลตอบแทนย้อนหลัง 5 ปี อยู่ที่ 11.40%
ต่อมา Krungsri Equity LTF ให้ผลตอบแทนย้อนหลัง 1 ปี อยู่ที่ 29.63% ส่วนผลตอบแทนย้อนหลัง 3 ปี อยู่ที่ 9.04% และผลตอบแทนย้อนหลัง 5 ปี อยู่ที่ 11.65% และ CIMB-Principal LIFE Long Term Equity ให้ผลตอบแทนย้อนหลัง 1 ปี อยู่ที่ 27.20% ส่วนผลตอบแทนย้อนหลัง 3 ปี อยู่ที่ 10.77% และผลตอบแทนย้อนหลัง 5 ปี อยู่ที่ 10.37%
ทางด้านกลุ่มกองทุน RMF ได้แก่ Krungsri Equity RMF ให้ผลตอบแทนย้อนหลัง 1 ปี อยู่ที่ 29.14% ส่วนผลตอบแทนย้อนหลัง 3 ปี อยู่ที่ 8.94% และผลตอบแทนย้อนหลัง 5 ปี อยู่ที่ 11.45% และ CIMB-Principal LIFE Equity RMF ให้ผลตอบแทนย้อนหลัง 1 ปี อยู่ที่ 26.78% ส่วนผลตอบแทนย้อนหลัง 3 ปี อยู่ที่ 10.20% และผลตอบแทนย้อนหลัง 5 ปี อยู่ที่ 9.84%
กองทุนที่ได้นำเสนอจะเน้นกองทุน LTF และ RMF ให้ผลตอบแทนเยี่ยมสม่ำเสมอ เพื่อเป็นตัวเลือกของการลงทุนในโค้งสุดท้ายของปี 2560!!
…
 